Príprava stravy v zariadeniach školského stravovania je komplexnou problematikou, ktorá je v legislatíve zahrnutá vo viacerých zákonoch a vyhláškach. Základnou požiadavkou a úlohou v školskom stravovaní je zachovať výrobu jedál a nápojov u čerstvých surovín, používať potravinové komodity najvyššej kvality. Množstvo surovín sa normuje presne podľa počtu prihlásených detí a presne toľko sa musí každý deň spotrebovať. Potrebné suroviny na prípravu pokrmov je potrebné objednať deň vopred. Ráno pri príchode detí je neskoro meniť počet stravníkov, nehovoriac o tom: že citlivé potraviny ako napr. mäso sa nesmú kupovať do zásoby a ani mraziť. Práve mäso sa musí nakupovať čerstvé a v ten deň kedy bolo dodané sa musí aj spotrebovať. Nie je možné aby sa mäso a iné čerstvé suroviny odkladali, prípadne dávali zamrazovať (školská jedáleň v takom prípade postupuje nelegálne a môže byť za to sankcionovaná), pretože je to v rozpore s vyhláškou MŠ SR č.330/2009 o zariadení školského stravovanie a v takom prípade vznikajú straty, ktoré musí niekto vykryť. Na predchádzanie týchto problémov existuje metodický pokyn: **vedieť počet prihlásených stravníkov deň vopred o 8:00 hod. ráno,** aby sa dalo zodpovedne objednať a zaobstarať potrebné množstvo surovín pre nasledujúci deň. **Napriek uvedenému pokynu bol zvolený kompromisný model odhlasovania / prihlasovania až do 13:30 hod. deň vopred,** ktorý je zaužívaný nielen v zariadenia školského stravovania ale aj v niektorých podnikových stravovacích zariadeniach. V pondelok dokonca do 7,45 hodiny ráno, nakoľko v tento deň zaraďujeme úmyselne do jedálneho lístka bezmäsité jedlá, aby sme tak vyšli v ústrety rodičom, ktorých deti ochoreli v priebehu víkendu. **V prípade, ak nebude dodržaný tento termín, náklady na stravu za daný deň hradia zákonný zástupcovia v plnom rozsahu.**

V prípade ochorenia dieťaťa je podľa metodického pokynu umožnené rodičovi alebo inej osobe si obed vyzdvihnúť v ŠJ počas výdaja obedov (od 11:30 do 12:00 hod.). Aktuálna zmena modelu odhlasovania / prihlasovania je snahou o zosúladenie činnosti ŠJ s legislatívou a súčasne elimináciou vyššie uvedených problémov.

**Tento pokyn nadobúda účinnosť od 02.09.2019.**

**Odhlasovanie : 038/5392284**

**E-mail :** jedalenskolska528@azet.sk

https://www.eskoly.sk/skolska528